Official Journal L 056 , 14/03/1995 P. 0001 - 0002



KOMISJONI MÄÄRUS (EÜ) nr 553/95, 13. märts 1995, millega muudetakse määrust (EÜ) nr 3223/94 puu- ja köögivilja impordikorra üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta,1 muudetud Austria, Soome ja Rootsi ühinemisaktiga ja määrusega (EÜ) nr 3290/94,2 eriti selle artikli 23 lõiget 2, võttes arvesse nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatava arvestusühiku ja ümberarvestuskursside kohta,3 viimati muudetud määrusega (EÜ) nr 150/95,4 eriti selle artikli 3 lõiget 3, võttes arvesse nõukogu 20. detsembri 1994. aasta määrust (EÜ) nr 3311/94, millega pikendatakse ühe kuu võrra 31. detsembril 1994 kehtiva põllumajanduse valuutakorra kohaldamist ning määratakse kindlaks põllumajanduslikud ümberarvestuskursid uute liikmesriikide jaoks,5 eriti selle artikli 1 teist lõiku, ning arvestades, et: on vaja täpsustada ja muuta teatavaid komisjoni määruse (EÜ) nr 3223/946 sätteid; mõiste "importija" tuleks määratleda nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik,7 muudetud Austria, Soome ja Rootsi ühinemisaktiga) põhjal; artiklis 3 osutatud tüüpiliste turgude loetelu tuleks täiendada; määruse (EÜ) nr 3223/94 artikli 4 lõikes 1 osutatud 5 eküü suuruse standardsumma puhul ei ole arvesse võetud paranduskoefitsienti 1,207509, mida kohaldati põllumajandusliku ümberarvestuskursi suhtes kuni 31. jaanuarini 1995; määrusega (EÜ) nr 3311/94 ettenähtud erandit tuleks kõnealuse standardsumma suhtes kohaldada alates 1. jaanuarist 1995; lõpuks on vaja ette näha, et alates 1. jaanuarist 1995 tuleb tagatis esitada määruses (EMÜ) nr 2913/92 osutatud arvude põhjal; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 3223/94 muudetakse järgmiselt. 1. Artiklile 1 lisatakse järgmine lõige: "Käesoleva määruse kohaldamisel tähendab "importija" deklaranti määruse (EMÜ) nr 2913/92 artikli 4 lõikes 18 määratletud tähenduses." 2. Artikli 3 lõikes 1 asendatakse viies ja kaheksas taane järgmisega: "- Hispaania Kuningriik: Madrid, Barcelona, Sevilla, Bilbao, Zaragoza, Valencia, - Itaalia Vabariik: Milano, Bologna". 3. Artikli 4 lõikele 1 lisatakse järgmine lõik: "Kõnealuse standardsumma puhul ei võeta arvesse paranduskoefitsienti 1,207509, mida kohaldati põllumajandusliku ümberarvestuskursi suhtes kuni 31. jaanuarini 1995." 4. Artikli 5 lõike 1 punkti a teine lõik asendatakse järgmisega: "Kui eespool osutatud hinnad ületavad rohkem kui 8 % võrra standardväärtust, mis kehtib kõnealuse toote suhtes vabasse ringlusse suunamise deklaratsiooni tegemise ajal, peab importija esitama määruse (EMÜ) nr 2454/93 artikli 248 lõikes 1 osutatud tagatise. Sel eesmärgil võrdub imporditollimaksu summa, mida kõnealuste toodete eest võidakse lõpuks maksta, tollimaksu summaga, mida importija oleks maksnud, kui kõnealust toodet oleks liigitatud asjaomase standardväärtuse põhjal." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesoleva määruse artikli 1 punkte 3 ja 4 kohaldatakse alates 1. jaanuarist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. märts 1995 Komisjoni nimel komisjoni liige Franz FISCHLER 1 EÜT L 118, 20.5.1972, lk 1. 2 EÜT L 349, 31.12.1994, lk 105. 3 EÜT L 387, 31.12.1992, lk 1. 4 EÜT L 22, 31.1.1995, lk 1. 5 EÜT L 350, 31.12.1994, lk 1. 6 EÜT L 337, 24.12.1994, lk 66. 7 EÜT L 302, 19.10.1992, lk 1.